ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী জাতীয় শিক্ষা নীতির ওপর রাজ্যপালদের সম্মেলনের উদ্বোধনী অনুষ্ঠানে বক্তব্য রেখেছেন
নয়াদিল্লী, ৭ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী জাতীয় শিক্ষা নীতির ওপর রাজ্যপালদের সম্মেলনের উদ্বোধনী অনুষ্ঠানে বক্তব্য রেখেছেন। রাষ্ট্রপতি শ্রী রামনাথ কোবিন্দ এই সম্মেলনে উপস্থিত ছিলেন। বিভিন্ন রাজ্যের রাজ্যপাল, কেন্দ্রশাসিত অঞ্চলগুলির উপরাজ্যপাল এবং সব রাজ্যের বিশ্ববিদ্যালয়গুলির উপাচার্যরা এই সম্মেলনে যোগ দেন।
প্রধানমন্ত্রী এই অনুষ্ঠানে বলেছেন, দেশের চাহিদা পূরণে শিক্ষানীতি এবং শিক্ষা ব্যবস্থার বিষয়টি অত্যন্ত গুরুত্বপূর্ণ।
শ্রী মোদী বলেছেন, যদিও কেন্দ্র, রাজ্য এবং স্থানীয় পর্যায়ের প্রশাসনের ওপর শিক্ষা ব্যবস্থার দায়িত্ব বর্তায়, কিন্তু এই নীতি প্রণয়নে তাদের হস্তক্ষেপ কম হওয়া উচিত। তিনি বলেছেন, শিক্ষা ব্যবস্থার প্রাসঙ্গিকতা এবং সার্বিক হওয়ার ব্যাপারটি তখনই বৃদ্ধি পায় যখন বেশি সংখ্যায় শিক্ষক-শিক্ষিকা, অভিভাবক-অভিভাবিকা এবং ছাত্রছাত্রীরা এর সঙ্গে যুক্ত হন। দেশের শহর ও গ্রামাঞ্চলের লক্ষ লক্ষ মানুষ এবং শিক্ষা ব্যবস্থার সঙ্গে যুক্ত বিশিষ্টজনেদের মতামতের ওপর ভিত্তি করে নতুন শিক্ষানীতির খসড়া তৈরি করা হয় বলে প্রধানমন্ত্রী জানিয়েছেন। তিনি বলেছেন, শিক্ষক, শিক্ষাবিদ সকলেই এই নীতির দাবিদার।
শ্রী মোদী বলেছেন, সর্বস্তরেই এই নীতির গ্রহণযোগ্যতা রয়েছে এবং পূর্বতন শিক্ষানীতির সংস্কারের দৃষ্টিভঙ্গি নিয়ে এই নীতি তৈরি হয়েছে। এই নীতির ওপর স্বাস্থ্যকর বিতর্কের প্রশংসা করে প্রধানমন্ত্রী বলেছেন, জাতীয় শিক্ষা নীতি শুধুমাত্র শিক্ষা ব্যবস্থার সংস্কারকে নিশ্চিত করছে না, একবিংশ শতাব্দীর ভারতের আর্থ-সামাজিক ক্ষেত্রে এই নীতি নতুন দিশা দেখাবে। আত্মনির্ভর ভারত গড়ার জন্য এই নীতি সহায়ক হবে।
প্রধানমন্ত্রী বলেছেন, দ্রুত পরিবর্তনশীল ব্যবস্থায় যুব সম্প্রদায়ের ভবিষ্যৎ নিশ্চিত করার জন্য এই শিক্ষানীতি তৈরি হয়েছে। ভবিষ্যতের চাহিদার কথা বিবেচনা করে জ্ঞান ও দক্ষতা দুটি ক্ষেত্রেই দেশের যুব সম্প্রদায়কে প্রস্তুত করতে এই নীতির পরিকল্পনা গ্রহণ করা হয়েছে।
তিনি আরও বলেন, নতুন শিক্ষানীতিতে শুধুমাত্র পড়ার মধ্যেই সীমাবদ্ধ না থেকে জানার ওপর গুরুত্ব দেওয়া হয়েছে এবং এই জানার বিষয়টি পাঠ্যসূচির বাইরেও সামিল রয়েছে, যাতে ছাত্রছাত্রীরা গুরুত্বপূর্ণ বিষয়গুলি নিয়ে চিন্তাভাবনা করতে পারেন। শ্রী মোদী বলেছেন, পদ্ধতির পরিবর্তে আগ্রহ, ব্যবহারিকতা এবং সম্পাদনের ওপর বেশি গুরুত্ব দেওয়া হয়েছে। শিক্ষার মাধ্যমে কি পাওয়া গেল এবং শিক্ষক শিক্ষণের মত বিষয়গুলির ওপর এই শিক্ষানীতিতে বেশি জোর দেওয়া হয়েছে। এছাড়াও এর মাধ্যমে প্রতিটি ছাত্রছাত্রীর ক্ষমতায়ণ হবে।
প্রধানমন্ত্রী বলেছেন, একবিংশ শতাব্দীতে ভারতে শিক্ষা ভিত্তিক অর্থনীতি গড়ে তোলার জন্য নতুন এই শিক্ষানীতি তৈরি করা হয়েছে। বিদেশে মেধা চলে যাওয়ার সমস্যার মোকাবিলা করার জন্য নতুন এই নীতি আন্তর্জাতিক ক্ষেত্রে শীর্ষস্থানীয় বিশ্ববিদ্যালয়গুলির এদেশে ক্যাম্পাস খোলার পথ প্রশস্ত করবে।
শ্রী মোদী বলেছেন, কিভাবে নতুন এই নীতি প্রয়োগ করা হবে এখন সেই বিষয়ে উদ্যোগী হতে হবে। যেকোন রকমের বিভ্রান্তি দূর করতে সংশ্লিষ্ট সকলের পরামর্শ খোলা মনে শোনা হয়েছে। তিনি বলেছেন, এই শিক্ষানীতি শুধুমাত্র সরকারের শিক্ষানীতি নয়, এটা দেশের শিক্ষানীতি।
প্রধানমন্ত্রী বলেছেন, জাতীয় শিক্ষানীতির মাধ্যমে পরিবর্তিত সময়ের সঙ্গে তাল মিলিয়ে চলা হবে, যেখানে আঞ্চলিক এবং সামাজিক অসাম্য দূর করতে প্রযুক্তির ব্যবহারের মাধ্যমে শিক্ষা ব্যবস্থায় যথেষ্ট প্রভাব দেখা দেবে।
তিনি বলেছেন, উচ্চশিক্ষার প্রতিটি বিষয়౼ পুঁথিগত দিক, পরিভাষাগত দিক, বৃত্তিমূলক দিক ইত্যাদি সব কিছুকে সঙ্কটের বাইরে নিয়ে আসতে হবে।
2020র জাতীয় শিক্ষা নীতিকে সঠিক ভাবে বাস্তবায়িত করার জন্য প্রধানমন্ত্রী আহ্বান জানিয়েছেন।
(CG/CB/NS
শিল্পওবাণিজ্যমন্ত্রক
কেন্দ্র রপ্তানিকৃত সামগ্রীর ওপর শুল্ক ও কর হ্রাস সংক্রান্ত কর্মসূচির নীতি-নির্দেশিকা এবং নতুন কর হার প্রকাশ করেছে
এই কর্মসূচির ফলে রপ্তানি এবং প্রতিযোগিতা বৃদ্ধি পাবে
নতুন দিল্লি, ১৭ আগস্ট, ২০২১
কেন্দ্রীয় সরকরার রপ্তানিকৃত সামগ্রীর ওপর শুল্ক ও কর হ্রাস সম্পর্কিত কর্মসূচিটির নীতি-নির্দেশিকা এবং নতুন কর হার প্রকাশ করেছে। এই কর্মসূচির ফলে বিশ্ব বাজারে দেশীয় সামগ্রীর রপ্তানি ও প্রতিযোগিতা বাড়বে। কর্মসূচির আওতায় ৮,৫৫৫টি ক্ষেত্রে মাশুল হার স্থির হয়েছে।
(উল্লেখ করা যেতে পারে, দেশীয় শিল্প সংস্থাগুলিকে সবরকম সাহায্য দেওয়ার পাশাপাশি আন্তর্জাতিক বাজারে প্রতিযোগিতায় টিকে থাকার উপযোগী করে তুলতে সরকারের প্রচেষ্টায় কোন ঘাটতি নেই। রপ্তানি-কেন্দ্রিক শিল্প সংস্থাগুলির সংস্কার করা হচ্ছে, যাতে উপযুক্ত পরিকল্পনা গ্রহণ করে বিশ্ব বাজারে টিকে থাকতে সক্ষম করে তোলা যায়। একই সঙ্গে রপ্তানির পরিমাণ বৃদ্ধি, কর্মসংস্থান এবং সমগ্র অর্থ ব্যবস্থায় অবদান আরও বাড়ানোর ওপর অগ্রাধিকার দেওয়া হচ্ছে। সরকারের এই উদ্যোগ আত্মনির্ভর ভারত গঠনের স্বপ্ন পূরণে সুদূরপ্রসারী ভূমিকা নেবে।
রপ্তানিকৃত সামগ্রীর ওপর শুল্ক ও কর হ্রাস এমন একটি সংস্কারমূলক পদক্ষেপ, যা সারা বিশ্বে স্বীকৃত নীতিগুলির ওপর ভিত্তি করে পরিচালিত হয়। কর ছাড়ের এই ব্যবস্থা রপ্তানিকৃত সামগ্রীগুলির ওপর কর ও শুল্ক ছাড়ের সুবিধা দিয়ে থাকে। এর ফলে, রপ্তানিকারীদের ওপর বিভিন্ন কর ও শুল্কের বোঝা হ্রাস পায়। উল্লেখ করা যেতে পারে, এই কর্মসূচির মাধ্যমে কেন্দ্রীয়, রাজ্য ও স্থানীয় পর্যায়ে রপ্তানিকৃত সামগ্রীর ওপর যে কর বা মাশুল বা শুল্ক আরোপিত হয়, তা থেকে রপ্তানিকারীদের রেহাই দেওয়া হবে। রপ্তানিকৃত সামগ্রী বন্টনের ক্ষেত্রে এধরণের প্রযোজ্য পরোক্ষ কর বা শুল্ক বা মাশুল থেকে ছাড় মিলবে। আরও উল্লেখ করা প্রয়োজন, রপ্তানিকৃত সামগ্রীর ওপর কর ও শুল্ক ছাড় সংক্রান্ত কর্মসূচির আওতায় ছাড় সুবিধা তখনই মিলবে, যখন অন্যান্য শুল্ক বা কর বিধি ব্যবস্থার মাধ্যমে সংশ্লিষ্ট রপ্তানিকৃত সামগ্রীর ক্ষেত্রে ছাড়ের সুবিধা পাওয়া যায় না।
বস্ত্র মন্ত্রকের এই কর্মসূচির আওতায় যে সমস্ত বস্ত্র ও তৈরি পোশাকের ক্ষেত্রে ছাড় সুবিধা দেওয়া হয়, তার পাশাপাশি আরও ৮,৫৫৫টি মাশুলের ক্ষেত্রে নতুন হার স্থির হয়েছে। এই কর্মসূচির সুবিধা কর্মসংস্থানমুখী কৃষি, চর্ম, রত্নালঙ্কার প্রভৃতি ক্ষেত্রেও পাওয়া যাবে। এমনকি, মোটর গাড়ি, প্লাস্টিক, ইলেক্ট্রিক্যাল বা ইলেক্ট্রনিক্স যন্ত্রাংশ প্রভৃতি ক্ষেত্রেও কর্মসূচির সুবিধা মিলবে।
CG/BD/AS
প্রধানমন্ত্রীরদপ্তর
দিল্লির গোকুলপুরীতে অগ্নিকান্ডের ঘটনায় বেশ কয়েকজনের প্রাণহানিতে প্রধানমন্ত্রীর শোকপ্রকাশ
নতুন দিল্লি, ১২ মার্চ, ২০২২
প্রধানমন্ত্রী শ্রী নরেন্দ্র মোদী দিল্লির গোকুলপুরী এলাকায় অগ্নিকাণ্ডের ঘটনায় বেশ কয়েকজনের প্রাণহানিতে গভীর শোকপ্রকাশ করেছেন।
এক ট্যুইটে প্রধানমন্ত্রী বলেছেন, “দিল্লির গোকুলপুরীতে অগ্নিকাণ্ডের ঘটনায় অত্যন্ত মর্মাহত। এই দুর্ঘটনায় যাঁর প্রাণ হারিয়েছেন তাঁদের পরিবারের প্রতি গভীর সমবেদনা জানাই। ঈশ্বর শোকসন্তপ্ত পরিবারগুলিকে নিদারুণ এই দুঃখ সহ্য করার ক্ষমতা দিক।”
CG/BD/SKD/
(
অসামরিকবিমানপরিবহণমন্ত্রক
পণ্যবাহী বিমানের পূর্ব ও দক্ষিণভারতে চিকিৎসা সামগ্রী পরিবহণ ; বেসরকারী বিমান সংস্থাগুলি জরুরী পণ্য পরিবহণে সামিল
নতুন দিল্লি, ৩১ মার্চ, ২০২০
পণ্যবাহী বিমানগুলি দেশের পূর্ব, উত্তর ও দক্ষিণাঞ্চলে সোমবার চিকিৎসা সামগ্রী পরিবহণ করেছে।
১ নং জীবনরেখা - এয়ার ইন্ডিয়ার এ ৩২০ বিমান মুম্বাই-নতুনদিল্লি-বেঙ্গালুরু-মুম্বাই রুটে ৬৫৯৩ কেজি এইচএলএল-এর পণ্যসামগ্রী পরিবহণ করেছে। নাগাল্যান্ডেও প্রয়োজনীয় সামগ্রী নিয়ে গেছে। কেরালা ও কর্ণাটকে ভেন্টিলেটর মাস্ক, মেঘালয়ে বাইপ্যাপ ও কোয়েম্বাতুরে বস্ত্র মন্ত্রকের বিভিন্ন সামগ্রী নিয়ে গেছে।
২ নং জীবনরেখাঃ-বায়ুসেনার বিমান হিন্দন-ডিমাপুর-ইম্ফল-গুয়াহাটির জন্য এইচএলএল–এর পণ্যসামগ্রী নিয়ে গেছে। শিলঙের জন্য আইসিএমআরের কিট পরিবহণ করেছে।
বানিজ্যিকভাবে ইন্ডিগো, স্পাইসজেট এবং ব্লু ডার্ট পণ্য পরিবহণ করছে।
অসামরিক বিমান পরিবহণ মন্ত্রক দিল্লি, মুম্বাই, হায়দ্রাবাদ, বেঙ্গালুরু, কলকাতায় হাব তৈরি করেছে। এখান থেকে গুয়াহাটি, ডিব্রুগড়, আগরতলা, আইজল, ইম্ফল, কোয়েম্বাতুর ও ত্রিবান্দ্রমে পণ্য নিয়ে যাওয়া হচ্ছে।
লাদাখে এয়ার ইন্ডিয়া ও বায়ুসেনার বিমান পণ্যসামগ্রী পরিবহণ করছে। ২৬ থেকে ২৯ তারিখ পর্যন্ত ১০টন পণ্য পরিবহণ করা হয়েছে। মূলত কোভিড-১৯ এর জন্য বিভিন্ন সামগ্রী যেমন, চিকিৎসা সামগ্রী, পরীক্ষা করার কিট, ব্যক্তিগত সুরক্ষার সামগ্রী, মাস্ক, গ্লাভস সহ নানা সরঞ্জাম যেগুলি রাজ্যসরকার ও কেন্দ্রশাসিত অঞ্চলের প্রশাসন চেয়েছে, সেগুলিই নিয়ে যাওয়া হয়েছে।
চিকিৎসা সরঞ্জাম পরিবহণের জন্য একটি ওয়েবসাইট তৈরি করা হয়েছে। এটি আগামীকাল থেকে ব্যবহার করা যাবে। এই ওয়য়েবসাইটের লিঙ্ক www.civilaviation.gov.in - অর্থাৎ অসামরিক বিমান পরিবহণ মন্ত্রকের ওয়েব সাইট থেকে পাওয়া যাবে।
তথ্যের আদান প্রদান, নানা প্রশ্নের জবার দেবার মত উদ্যোগ গুলির পাশাপাশি কোভিড-১৯ মোকাবিলায় এই উদ্যোগও নেওয়া হয়েছে।
(CG/CB
কৃষিমন্ত্রক
কৃষিঋণ মকুব
নয়াদিল্লি, ২৬ জুলাই, ২০১৮
কেন্দ্রীয় সরকার বর্তমানে কৃষকদের জন্য কোন ঋণ মকুব কর্মসূচীর কথা বিবেচনা করছে না। কারণ এরফলে ঋণ পরিশোধ করার ক্ষমতা থাকলেও ঋণ খেলাপের প্রবণতা দেখা দেবে এবং যেসব ঋণ গ্রহীতা নিয়মিত ঋণ পরিশোধ করে থাকেন তারাও নিরুৎসাহিত বোধ করবেন। এছাড়াও প্রত্যেক ঋণ মুকুবের সিদ্ধান্ত অনুমোদনের পর ভবিষ্যতে পুনরায় এই ধরনের দাবি উঠতে পারে বলে কেন্দ্রীয় কৃষি এবং কৃষক কল্যাণ প্রতিমন্ত্রী শ্রী পাশ্বোত্তম রূপালা সংসদে জানিয়েছেন। তামিলনাড়ু, মহারাষ্ট্র, কর্ণাটক, উত্তরপ্রদেশ, জম্মু-কাশ্মীর, পাঞ্জাব, ছত্তিশগড়, অন্ধ্রপ্রদেশ, তেলেঙ্গানা এবং পুডুচেরী সাম্প্রতিক অর্তীতে দরিদ্র কৃষকদের সহায়তা দিতে তাদের নিজস্ব ঋণ মকুব কর্মসূচী ঘোষনা করছে বলে মন্ত্রী জানিয়েছেন।
CG/PB/NS…
(Visitor Counter : 53
প্রধানমন্ত্রীরদপ্তর
পাচার হাওয়া প্রত্নতাত্ত্বিক নিদর্শন ফেরৎ দেওয়ার জন্য মার্কিন যুক্তরাষ্ট্রকে ধন্যবাদ জানালেন প্রধানমন্ত্রী
নয়াদিল্লি, ১৯ জুলাই, ২০২৩
ভারতের বিভিন্ন অঞ্চলের নানা ধরনের পাচার হয়ে যাওয়া ১০৫টি প্রত্নতাত্ত্বিক নিদর্শন মার্কিন যুক্তরাষ্ট্র থেকে দেশে ফিরছে। এজন্য মার্কিন যুক্তরাষ্ট্রকে ধন্যবাদ জানিয়েছেন প্রধানমন্ত্রী শ্রী নরেন্দ্র মোদী।
ওয়াশিংটনে ভারতীয় দূতাবাসের একটি ট্যুইটের প্রতিক্রিয়ায় প্রধানমন্ত্রী বলেছেন, “এই খবর প্রতি ভারতীয় নাগরিককে খুশি করবে। এজন্য আমরা মার্কিন যুক্তরাষ্ট্রের কাছে কৃতজ্ঞ। এই অমূল্য শিল্প নিদর্শনগুলির সাংস্কৃতিক ও ধর্মীয় তাৎপর্য অপরিসীম। এইসব দেশে ফেরৎ আসা ভারতের ঐতিহ্য ও সমৃদ্ধ ইতিহাসের প্রতি আমাদের দায়বদ্ধতার সাক্ষ্য দেয়”।
CG/AC/SB…
(
শ্রমওকর্মসংস্থানমন্ত্রক
ব্রিকস এবং এশিয়া – আফ্রিকা – লাতিন আমেরিকা – ওশিয়ানিয়ায়  স্বল্পকালীন কাজ ও অনলাইন প্ল্যাটফর্মে কাজের প্রসঙ্গে কর্মসংস্থানের নতুন আঙ্গিকগুলি নিয়ে আন্তর্জাতিক ওয়েবিনার
নতুন দিল্লি, ১০ মার্চ, ২০২২
কেন্দ্রীয় শ্রম ও কর্মসংস্থান মন্ত্রক গতকাল “ব্রিকস এবং এশিয়া – আফ্রিকা – লাতিন আমেরিকা – ওশিয়ানিয়ায়  স্বল্পকালীন কাজ ও অনলাইন প্ল্যাটফর্মে কাজের প্রসঙ্গে কর্মসংস্থানের নতুন আঙ্গিকগুলি নিয়ে আন্তর্জাতিক ওয়েবিনার” শীর্ষক এক আন্তর্জাতিক ওয়েবিনারের আয়োজন করে। সহযোগিতায় ছিল নয়ডার ভিভি গিরি ন্যাশনাল লেবার ইনস্টিটিউট, আন্তর্জাতিক শ্রম সংগঠন , ব্রিকস নেটওয়ার্ক অফ লেবার রিসার্চ ইনস্টিটিউট এবং আইএলও-র আন্তর্জাতিক প্রশিক্ষণ কেন্দ্র ।
এই আন্তর্জাতিক ওয়েবিনারের উদ্দেশ্য ছিল কর্মসংস্থানের নতুন আঙ্গিকগুলির দুটি সুনির্দিষ্ট বিষয় নিয়ে আলোচনা করা; স্বল্পকালীন কাজ ও অনলাইন প্ল্যাটফর্মে কাজের সম্ভাবনা ও চ্যালেঞ্জ এবং এই নতুন আঙ্গিকগুলির প্রসারের অনুকূল পরিবেশ সৃষ্টির জন্য প্রয়োজনীয় নীতি। এই দুটি গুরুত্বপূর্ণ বিষয়ে আন্তঃদেশীয় দৃষ্টিভঙ্গি বোঝার জন্য এই ওয়েবিনারের আয়োজন করা হয়েছিল।
ওয়েবিনারের সূচনা করেন কেন্দ্রীয় শ্রম ও কর্মসংস্থান মন্ত্রকের সচিব শ্রী সুনীল বার্থওয়াল। উদ্বোধনী ভাষণে শ্রী বার্থওয়াল বলেন, এই দুটি নতুন আঙ্গিক একদিকে যেমন কর্মসংস্থানের নতুন সুযোগ সৃষ্টি করেছে, তেমনি কাজের পরিবেশ, সামগ্রিক সামাজিক সুরক্ষা, বিবাদ নিষ্পত্তির উপযুক্ত মঞ্চ প্রভৃতি নিয়ে নতুন চ্যালেঞ্জও ছুঁড়ে দিয়েছে। তিনি বলেন, সংশ্লিষ্ট সব পক্ষই যাতে এর থেকে উপকৃত হয় সেজন্য দেশগুলির উচিত এইসব ক্ষেত্রের সমস্যাগুলি নিয়ে চিন্তাভাবনা করা।
আইএলও-র দক্ষিণ এশিয়ার ডিরেক্টর শ্রীমতী ডাগমাল ওয়াল্টার বলেন, এইসব নতুন আঙ্গিকে নিযুক্ত কর্মচারী ও স্ব-নিযুক্তদের মধ্যে এবং সংশ্লিষ্ট দেশগুলির মধ্যে সীমানা সংক্রান্ত যে অস্পষ্টতা রয়েছে, তার নিষ্পত্তি করা দরকার।
‘নতুন আঙ্গিকের কর্মসংস্থানের প্রসারে অনুকূল পরিবেশ সৃষ্টির জন্য প্রয়োজনীয় নীতি’ শীর্ষক আলোচনায় সভাপতির ভাষণে কেন্দ্রীয় শ্রম ও কর্মসংস্থান মন্ত্রকের অতিরিক্ত সচিব ডঃ শশাঙ্ক গোয়েল বলেন, কর্মসংস্থানের এই নতুন আঙ্গিকগুলির জন্ম হচ্ছে বাজারের চাহিদায়। এক্ষেত্রে সামাজিক সুরক্ষা সংক্রান্ত যেসব উদ্বেগ রয়েছে সেগুলির সমাধান সংশ্লিষ্ট দেশগুলিকে করতে হবে। ‘স্বল্পকালীন কাজ এবং অনলাইন প্ল্যাটফর্মে কাজের সম্ভাবনা ও চ্যালেঞ্জ’ শীর্ষক আলোচনায় পৌরোহিত্য করে আইএলও-র সিনিয়র ইকোনমিস্ট ডঃ উমা রানী কাজের নতুন আঙ্গিকগুলির বৈশিষ্ট্য, সম্ভাবনা ও চ্যালেঞ্জ নিয়ে আলোচনা করেন।
CG/SD/SKD/
(Visitor Counter : 111
ক্রেতা, খাদ্যএবংগণবন্টনমন্ত্রক
আজ থেকে উপভোক্তা সুরক্ষা আইন, ২০১৯ কার্যকর হয়েছে
নয়াদিল্লি,২০ জুলাই, ২০২০
উপভোক্তা সুরক্ষা আইন,২০১৯আজ কার্যকর হয়েছে। ভিডিও কনফারেন্সের মাধ্যমে আজ কেন্দ্রীয় উপভোক্তা,খাদ্যও গণবন্টন দপ্তরের মন্ত্রী শ্রী রামবিলাস পাসোয়ান উপভোক্তাসুরক্ষা আইন, ২০১৯সম্পর্কে ব্যাখ্যা করতে গিয়ে জানান, এই নতুন আইনটির ফলে উপভোক্তাদের আরও বেশি করে ক্ষমতায়ন হবে। উপভোক্তা সুরক্ষা পর্ষদ, উপভোক্তা বিরোধ নিরসন কমিশন, ভেজাল/জালিয়াতিমূলক পণ্যসামগ্রী বিক্রয় বা বিক্রয়ের চেষ্টার জন্য শাস্তির ক্ষেত্রে এই আইন যথাযথভাবে সাহায্য করবে এবং উপভোক্তাদের অধিকার রক্ষা করবে। তিনি বলেন, এই আইনে গ্রাহকদের সুরক্ষারবিষয়ে প্রচার ও প্রয়োগের জন্য কেন্দ্রীয় উপভোক্তা সুরক্ষা কর্তৃপক্ষ যথাযথ ব্যবস্থা গ্রহণ করবে। উপভোক্তাদের অধিকার লঙ্ঘনও অভিযোগ যথাযথভাবে বিচার করে দেখা হবে। বিভ্রান্তিকর বিজ্ঞাপন বন্ধের আদেশ, বিভ্রান্তিমূলক বিজ্ঞাপন নির্মাতা /সমর্থনকারী/প্রকাশকদেরওপর জরিমানা আরোপের বিষয়ে কেন্দ্রীয় উপভোক্তা সুরক্ষা কর্তৃপক্ষকে আরও বেশি ক্ষমতা দেওয়া হয়েছে। শ্রীপাসোয়ান বলেন, ই-প্ল্যাটফর্মগুলির অন্যায়ভাবে বাণিজ্য পরিচালনার ক্ষেত্রে প্রতিরোধ মূলক ব্যবস্থাপনাও এই আইনের আওতায় আনা হয়েছে। কেন্দ্রীয় উপভোক্তা সুরক্ষা কর্তৃপক্ষ গেজেট বিজ্ঞপ্তির মাধ্যমে ই-কমার্স প্রতিষ্ঠানগুলির অন্যায়ভাবে বাণিজ্য পরিচালন প্রতিরোধ বিধি এই আইনের আওতায় নিয়ে আসা হয়েছে। কেন্দ্রীয় মন্ত্রী বলেন, এই আইনের অধীনে প্রত্যেক ই-কমার্স সংস্থাকে তার পণ্য ফেরত, বিনিময়, ওয়ারেন্টি, গ্যারান্টি, বিতরণ, চালান, প্রদানের পদ্ধতি,অভিযোগ প্রতিকারের ব্যবস্থাপনা সম্পর্কিত তথ্য সরবরাহ করতেহবে। তিনি বলেন, ই-কমার্স প্ল্যাটফর্মগুলিকে উপভোক্তাদের কাছ থেকে পাওয়া যে কোন অভিযোগ ৪৮ ঘন্টার মধ্যে প্রাপ্তিস্বীকার করতে হবে এবং এই আইনের অধীনে প্রাপ্তির তারিখ থেকে এক মাসের মধ্যে অভিযোগটির নিষ্পত্তি করতে হবে। কেন্দ্রীয়মন্ত্রী আরও বলেন,নতুনএই আইনে ক্ষতিপূরণ দাবির ক্ষেত্রে পণ্য প্রস্তুতকারক, পণ্যপরিষেবা সরবরাহকারী এবং পণ্যবিক্রেতাকেও আনা হয়েছে। শ্রীপাসোয়ান জানান, এইনতুন আইনে উপভোক্তাদের বিরোধনিষ্পত্তি প্রক্রিয়া সহজ করা হয়েছে। উপভোক্তারা অনলাইনের মাধ্যমে অভিযোগ দায়ের করবেন। শুনানির জন্যভিডিও কনফারেন্সের মাধ্যমে হাজির থাকতে পারবেন। মন্ত্রীবলেন, উপভোক্তা বিরোধ নিষ্পত্তি কমিশন ৫ লক্ষটাকা পর্যন্ত মামলা দায়েরের ক্ষেত্রে কোন ফি নেবে না। মামলায় দোষী সাব্যস্ত হলেওই ব্যক্তির যে কোন লাইসেন্স দু’বছর পর্যন্তস্থগিত রাখা হবে। শ্রীপাসোয়ান বলেন,কেন্দ্রীয় উপভোক্তা সুরক্ষা পর্ষদ গঠনের জন্য একটি কমিটি গঠন করা হয়েছে। উপভোক্তা সুরক্ষা আইন, ২০১৯ সম্পর্কিত বিস্তারিত তথ্যজানার জন্য https://static.pib.gov.in/WriteReadData/userfiles/PIB%20Delhi/CPA%202019-%20PPT-20%20July,%202020.pdf -এইলিঙ্কে ক্লিক করুন।
(CG/SS/DM
প্রধানমন্ত্রীরদপ্তর
কোভিড-১৯এর ওপর আন্তর্জাতিক শীর্ষ সম্মেলনে প্রধানমন্ত্রীর বক্তব্য: মহামারীর অবসানে এবং ভবিষ্যতের প্রস্তুতি হিসেবে উন্নত স্বাস্থ্য নিরাপত্তা ব্যবস্থা গড়ে তুলতে হবে
নয়াদিল্লী, ২২ সেপ্টেম্বর, ২০২১
সুধীবৃন্দ,
কোভিড-১৯ মহামারী সারা বিশ্বে এক অভূতপূর্ব বিঘ্ন ঘটিয়েছে। এই মহামারী এখনও শেষ হয়নি। পৃথিবীর বেশিরভাগ অংশেই টিকাকরণ হয়নি। আর তাই রাষ্ট্রপতি বাইডেনের উদ্যোগটি অত্যন্ত সময়োচিত এবং আমি একে স্বাগত জানাই।
সুধীবৃন্দ,
ভারত মানব জাতিকে একটি পরিবার হিসেবে বিবেচনা করে। ভারতের ওষুধ শিল্প স্বল্প মূল্যের বিভিন্ন নমুনা পরীক্ষার কিট, ওষুধ, চিকিৎসার কাজে ব্যবহৃত সরঞ্জাম এবং পিপিই কিট উৎপাদন করেছে। এগুলি উন্নয়নশীল রাষ্ট্রগুলিতে স্বল্পমূল্যে পাঠানো হয়েছে। আর আমরা ১৫০টির বেশি দেশে ওষুধ এবং চিকিৎসার কাজে ব্যবহৃত সরঞ্জাম পাঠিয়েছি। জরুরি পরিস্থিতির জন্য ব্যবহারের অনুমতি দেওয়া হয়েছে এ ধরণের দুটি টিকা ভারত উদ্ভাবন করেছে। এর মধ্যে একটি বিশ্বের প্রথম ডিএনএ ভিত্তিক টিকা।
বিভিন্ন ওষুধ উৎপাদনের জন্য নানা ভারতীয় সংস্থা যুক্ত হয়েছে।
এ বছরের শুরুতে আমরা ৯৫টি দেশে ও রাষ্ট্রসংঘের শান্তিরক্ষী বাহিনীকে আমাদের টিকা পাঠিয়েছি। আমাদের দেশে যখন করোনার দ্বিতীয় ঢেউ আছড়ে পরেছিল তখন একটি পরিবার হিসেবে সারা বিশ্ব ভারতের এসে দাঁড়ায়।
ভারতের প্রতি সহযোগিতা এবং সহমর্মিতা দেখানোর জন্য আমি আপনাদের সকলকে ধন্যবাদ জানাই।
সুধীবৃন্দ,
ভারতে বিশ্বের বৃহত্তম টিকাকরণ অভিযান চলছে। সম্প্রতি আমরা একদিনে আড়াই কোটি মানুষকে টিকা দিয়েছি। তৃণমূল স্তরে আমাদের স্বাস্থ্যকর্মীরা ৮০ কোটির বেশি টিকার ডোজ দিয়েছেন।
২০ কোটির বেশি ভারতীয় টিকার দুটি ডোজই পেয়েছেন। আমরা কোউইন নামে একটি ডিজিটাল প্ল্যাটফর্ম উদ্ভাবন করেছি। এই প্ল্যাটফর্মের কারণে টিকাকরণের কাজে সুবিধা হচ্ছে।
সকলের মধ্যে ভাগ করে নেওয়ার মানসিকতার জন্য ভারত কোউইন এবং বিভিন্ন ডিজিটাল প্ল্যাটফর্মকে বিনামূল্যে ব্যবহারের জন্য ওপেন সোর্স সফ্টওয়্যার হিসেবে তৈরি করেছে।
সুধীবৃন্দ,
ভারতে নতুন নতুন টিকা উদ্ভাবন হচ্ছে, আমরা যেসব টিকাগুলি রয়েছে সেগুলির উৎপাদনও বাড়াচ্ছি।
আমাদের উৎপাদন বৃদ্ধি পাওয়ায় আমরা বিভিন্ন দেশে টিকা সরবরাহ আবারও শুরু করবো। এর জন্য কাঁচামালের সরবরাহ শৃঙ্খল মুক্ত রাখা প্রয়োজন।
আমাদের কোয়াড সঙ্গীদের সঙ্গে আমরা এশীয় প্রশান্ত মহাসাগরীয় অঞ্চলের জন্য টিকা উৎপাদনের ক্ষমতা বৃদ্ধি করছি।
কোউইন টিকা, নমুনা পরীক্ষার কিট ও ওষুধের জন্য ভারত এবং দক্ষিণ আফ্রিকা বিশ্ব বাণিজ্য সংস্থায় ‘ট্রিপস’এর ছাড় দেওয়ার প্রস্তাব করেছে।
এর ফলে মহামারীর বিরুদ্ধে লড়াই আরও গতি পাবে। আমাদের মহামারীর ফলে আর্থিক প্রভাবের বিষয়টির দিকেও গুরুত্ব দিতে হবে।
আর তাই আন্তর্জাতিক পর্যায়ে যাতায়াত আরও সহজ করে তুলতে হবে, এই কারণে টিকার শংসাপত্রের পারস্পরিক স্বীকৃতি দানের প্রয়োজন।
সুধীবৃন্দ,
আরও একবার আমি রাষ্ট্রপতি বাইডেনের পরিকল্পনা এবং এই শীর্ষ সম্মেলনের উদ্দেশ্যকে স্বাগত জানাই।
ভারত সারা বিশ্বের সঙ্গে এই মহামারীর অবসান ঘটাতে একযোগে কাজ করতে প্রস্তুত।
ধন্যবাদ।
অনেক অনেক ধন্যবাদ।
CG/CB/NS
(
রাষ্ট্রপতিরসচিবালয়
প্রেস বিজ্ঞপ্তি
১৮ই সেপ্টেম্বর, ২০২০
রাষ্ট্রপতি, প্রধানমন্ত্রীর পরামর্শ অনুসারে শ্রীমতী হরসিমরাত কৌর বাদলের কেন্দ্রীয় মন্ত্রীসভা থেকে পদত্যাগ গ্রহণ করেছেন। সংবিধানের ৭৫ অনুচ্ছেদে  এর ধারার অধীনে এই পদত্যাগ তাৎক্ষনিকভাবে কার্যকর করা হল।
প্রধানমন্ত্রীর পরামর্শ অনুসারে রাষ্ট্রপতি নির্দেশ দিয়েছেন যে মন্ত্রিসভার সদস্য নরেন্দ্র সিং তোমারকে তার মন্ত্রক ছাড়াও খাদ্য প্রক্রিয়াকরণ শিল্প মন্ত্রকের দায়িত্ব অর্পণ করতে হবে।
(CG/CB
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৩৫ লক্ষের বেশি টিকার ডোজ রয়েছে
নতুন দিল্লি, ১৫ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ৩৫ লক্ষ ৬৯ হাজার ২৮৫টি টিকার ডোজ হাতে রয়েছে।
CG/BD/AS/
(Visitor Counter : 48
সড়কপরিবহণওমহাসড়কমন্ত্রক
সড়ক মন্ত্রক মোটর ক্যাব / সাইকেল প্রকল্পের ভাড়া কার্যকর করার জন্য একটি নির্দেশিকা জারি করেছে
নতুন দিল্লি, ১ জুন, ২০২০
সড়ক পরিবহণ ও মহাসড়ক মন্ত্রক ২০২০ সালের ১লা জুন তারিখে আরটি-১১০৩৬ / ০৯ / ২০২০-এমভিএল  এর মাধ্যমে “মোটর ক্যাব / সাইকেল প্রকল্পের ভাড়া” সংক্রান্ত ক্ষেত্রে বিভিন্ন সমস্যার সমাধানে একটি নির্দেশিকা জারি করেছে, এতে বলা হয়েছে –
• বাণিজ্যিক যানবাহনের ক্ষেত্রে বৈধ ড্রাইভিং লাইসেন্স / আইডিপি ধারক চালককে এবং মোটর ক্যাব ভাড়া দেওয়ার জন্য  বা সংশ্লিষ্ট প্রকল্পের মোটর সাইকেলের জন্য  লাইসেন্সের একটি অনুলিপি প্রদানে জোর করা উচিত নয়।
• ‘মোটরসাইকেল ভাড়া করা প্রকল্প’ ব্যবস্থাটি কার্যকর করা হবে এবং অপারেটরদের লাইসেন্স প্রদানের বিষয়টিও বিবেচনা করা হতে পারে।
• তাছাড়া, ‘মোটরসাইকেল ভাড়া করা প্রকল্প’ এর আওতায় লাইসেন্সযুক্ত দুই-চাকার ক্ষেত্রে প্রাসঙ্গিক কর প্রদানের মাধ্যমে রাজ্য জুড়ে গাড়ি চালানোর অনুমতি দেওয়া হবে।
১২.০৬.১৯৮৯ তারিখে এসও ৪৩৭ এর অধীনে মন্ত্রক ‘ক্যাব ভাড়া করা প্রকল্প’, ১৯৯৭-এর ১২.০৫.১৯৯৭ তারিখে এসও ৩৭৫ এর অধীনে ‘মোটরসাইকেল ভাড়া করা প্রকল্প’ এর জন্য নির্দেশিকা জারি করেছে। এই যানবাহনগুলি, ট্যাক্সি পরিষেবার পাশাপাশি ছুটির দিনে সপরিবার ভ্রমণকারী, কর্পোরেট কর্মকর্তা, ব্যবসার কাজে যাওয়া যাত্রীদের জন্য ব্যবহৃত হতে পারে।
(CG/TG
প্রধানমন্ত্রীরদপ্তর
প্রধানমন্ত্রী গঙ্গা আরতিতে অংশ নিয়েছেন, মুখ্যমন্ত্রী এবং উপ-মুখ্যমন্ত্রীর সঙ্গে বৈঠক ও কাশীতে প্রধান উন্নয়নমূলক প্রকল্পগুলি পরিদর্শন করেছেন
নয়াদিল্লি, ১৪ ডিসেম্বর, ২০২১
প্রধানমন্ত্রী শ্রী নরেন্দ্র মোদী গতকাল বারাণসীতে বাবা বিশ্বনাথ ধামের উদ্বোধনের পর তাঁর ব্যস্ততা অব্যাহত রয়েছে। সেখানে তিনি পুজো দিয়েছেন এবং গঙ্গায় পুণ্যস্নান সেরেছেন। পরে, সন্ধ্যায় প্রধানমন্ত্রী গঙ্গা আরতিতেও অংশ নেন।
গঙ্গা আরতি সম্পর্কে প্রধানমন্ত্রী ট্যুইট করে বলেছেন, কাশীর আরতি সর্বদা নতুন শক্তিতে হৃদয়কে পূর্ণ করে তোলে। তিনি বলেন, “গঙ্গা আরতি সর্বদা অভ্যন্তরীণ আত্মাকে নতুন শক্তি দিয়ে পূর্ণ করে। আজ কাশীর বড় স্বপ্ন পূরণ করার পর দশাশ্মমেধ ঘাটে গঙ্গা আরতিতে অংশ নিয়ে মা গঙ্গাকে প্রণাম করেছি। নমামী গঙ্গে তব পদ পঙ্কজম”।
পরে, প্রধানমন্ত্রী মুখ্যমন্ত্রী ও উপ-মুখ্যমন্ত্রীর সঙ্গে দীর্ঘ সময় বৈঠক করেন।
প্রধানমন্ত্রী এক ট্যুইটে বলেছেন, “এইমাত্র @বিজেপি৪ইন্ডিয়া মুখ্যমন্ত্রী ও উপ-মুখ্যমন্ত্রীর সঙ্গে কাশীতে দীর্ঘ সময়ের বৈঠক শেষ করেছি”।
প্রধানমন্ত্রী কাশীতে গুরুত্বপূর্ণ উন্নয়নমূলক কর্মকান্ড পরিদর্শন করেছেন। এক ট্যুইটে তিনি জানিয়েছেন, “কাশীতে গুরুত্বপূর্ণ উন্নয়নমূলক কর্মকান্ড পরিদর্শন করেছি। এই পবিত্র শহরের জন্য সম্ভাব্য সর্বোত্তম পরিকাঠামো তৈরিতে আমরা সবরকম প্রয়াস চালাবো”।
প্রধানমন্ত্রী রেল স্টেশন পরিদর্শন করেন। তিনি বলেন, “পরের স্টপেজ …. বেনারস স্টেশন। আমরা রেল সংযোগ বাড়ানোর পাশাপাশি, পরিচ্ছন্ন, আধুনিক এবং যাত্রী-বান্ধব রেল স্টেশন নিশ্চিত করতে কাজ করছি”।
গভীর রাতে উন্নয়নমূলক প্রকল্প পরিদর্শন করা প্রধানমন্ত্রীর কাজের ধরণ। সাধারণ মানুষের যাতে ন্যূনতম আসুবিধা না হয়, সেদিকেও খেয়াল রাখা হয়। তিনি উৎসাহী মানুষের সঙ্গে সাক্ষাৎ করেছেন। এর থেকেই বোঝা যায় যে, প্রধানমন্ত্রীর প্রতি সাধারণ মানুষের কতটা উৎসাহ ও ভালোবাসা রয়েছে। এই পরিদর্শনের সময় স্থানীয় সাংসদ সদস্যও উপস্থিত ছিলেন।
CG/SS/SB
(
প্রধানমন্ত্রীরদপ্তর
প্রধানমন্ত্রী আগামীকাল বিহারে শহরাঞ্চলীয় পরিকাঠামো সম্পর্কিত ৭টি প্রকল্পের উদ্বোধন ও শিলান্যাস করবেন
নয়াদিল্লি, ১৪ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে বিহারে শহরাঞ্চলীয় পরিকাঠামোর সঙ্গে যুক্ত ৭টি প্রকল্পের উদ্বোধন ও শিলান্যাস করবেন। এই ৭টি প্রকল্পের মধ্যে ৪টি জল সরবরাহ, ২টি নিকাশী ব্যবস্থা এবং ১টি নদীর পাড়ের সৌন্দর্যায়ন সম্পর্কিত। প্রকল্প ৭টির রূপায়ণে খরচ ধরা হয়েছে ৫৪১ কোটি টাকা। বিহার সরকারের নগরোন্নয়ন ও আবাসন দপ্তরের অধীন বিইউআইডিসিও এই প্রকল্পগুলি রূপায়ণের দায়িত্ব গ্রহণ করেছে।
এক নজরে প্রকল্পগুলি
পাটনা পুর নিগমের বেউর ও কারমালিচক এলাকায় গড়ে ওঠা নিকাশী ব্যবস্থাপনা কেন্দ্র ২টির সূচনা করবেন প্রধানমন্ত্রী। নমামী গঙ্গে কর্মসূচির আওতায় এই নিকাশী ব্যবস্থাপনা কেন্দ্র ২টি গড়ে তোলা হয়েছে।
সিওয়ান পুর নিগম এবং ছাপড়া পুর নিগম এলাকায় অম্রুত মিশনের আওতায় নির্মিত জল সরবরাহ প্রকল্প দুটির উদ্বোধন করবেন প্রধানমন্ত্রী। এই প্রকল্প দুটি চালু হলে স্থানীয় এলাকার মানুষ দৈনিক ২৪ ঘন্টাই বিশুদ্ধ পানীয় জলের সুবিধা পাবেন।
অম্রুত মিশনের আওতায় মুঙ্গের জল সরবরাহ প্রকল্পের শিলান্যাস করবেন প্রধানমন্ত্রী। এই প্রকল্পের কাজ শেষ হলে মুঙ্গের পুর এলাকার বাসিন্দারা পাইপলাইনের মাধ্যমে বিশুদ্ধ জলের সুযোগ পাবেন। এছাড়াও, প্রধানমন্ত্রী জামালপুর পুর এলাকায় অম্রুত মিশনের আওতায় জামালপুর জল সরবরাহ কর্মসূচির শিলান্যাস করবেন।
নমামি গঙ্গে কর্মসূচির আওতায় মুজফফরপুরে নদীপাড়ের সৌন্দর্যায়ন কর্মসূচির সূচনা করবেন শ্রী মোদী। এই সৌন্দর্যায়ন কর্মসূচির মধ্যে মুজাফফরপুরের পূরবী আখাড়াঘাট, সীধিঘাট, চান্দওয়াড়া ঘাটের মানোন্নয়ন ও সংস্কার করা হবে। নদীপাড়ের সৌন্দর্যায়ের সঙ্গে সঙ্গে শৌচাগার, তথ্য সহায়তা কেন্দ্র, চেঞ্জিং রুম, সংযোগকারী পথ, ওয়াচ টাওয়ার মতো মৌলিক পরিকাঠামো গড়ে তোলা হবে। ঐ ঘাট তিনটির জন্য নিরাপত্তা ব্যবস্থার পাশাপাশি, সংকেতবাহী দিক-নির্দেশ এবং পর্যাপ্ত আলোকিতকরণের ব্যবস্থা গড়ে তোলা হবে। মুজফফরপুরে নদীপাড়ের সৌন্দর্যায়নের ফলে সেখানে পর্যটনের বিকাশ ঘটবে এবং অদূর ভবিষ্যতে পর্যটকদের কাছে আকর্ষণীয় স্থান হয়ে উঠবে।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৫১ কোটি ১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ২ কোটি ৬৯ লক্ষেরও বেশি ডোজ রয়েছে
নয়াদিল্লি, ০৫ অগাস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৫১ কোটি ১ লক্ষ ৮৮ হাজার ৫১০টি টিকার ডোজ সরবরাহ করা হয়েছে। এছাড়াও, ৭ লক্ষ ৫৩ হাজার ৬২০টি ডোজ শীঘ্রই সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, মোট সরবরাহকৃত টিকার মধ্যে অপচয় হওয়া সহ ৪৮ কোটি ৬০ লক্ষ ১৫ হাজার ২৩২টি টিকার ডোজ ব্যবহৃত হয়েছে। এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ২ কোটি ৬৯ লক্ষ ৬ হাজার ৬২৪টি ডোজ হাতে রয়েছে।
CG/BD/SB
(Visitor Counter : 107